แบงก์โน้ตส์
หลายปีที่ผ่านมา คนไทยเอือมระอากับการแตกแยกทางความคิดของคนในสังคม ทำให้เกิดการแบ่งสีแบ่งพวก เป็นสีแดงและสีเหลือง
23 เม.ย. 2555

กีฬาสี
หลายปีที่ผ่านมา คนไทยเอือมระอากับการแตกแยกทางความคิดของคนในสังคม ทำให้เกิดการแบ่งสีแบ่งพวก เป็นสีแดงและสีเหลือง
ระยะหลังสังคมไทยต้องขวัญผวากับกีฬาสีบนท้องถนน ที่จัดกันถี่ยิบจนผู้คนเอือมระอากันทั้งบ้านทั้งเมือง ล่าสุดธนาคารแห่งประเทศไทยภายใต้การนำของผู้ว่าการ ประสาร ไตรรัตน์วรกุล จึงขอตามกระแสจัดแข่งขันกีฬาสีภายในบ้าง เพื่อกระชับความสัมพันธ์ของพนักงานและเจ้าหน้าที่แบงก์ชาติหลายพันชีวิตระหว่างวันที่ 2125 พ.ค.นี้ 
แถมยังเกทับด้วยว่า แบงก์ชาติไม่ได้มีแค่ 2 สี แต่มีถึง 4 สี ไล่จากสีชมพู ที่มี “เกริก วณิกกุล” รองผู้ว่าการด้านเสถียรภาพสถาบันการเงินเป็นพ่อสี 
สีเขียว มี “ฉิม ตันติยาสวัสดิกุล” ที่ปรึกษาผู้ว่าการด้านเทคโนโลยีสารสนเทศและระบบชำระเงินเป็นพ่อสี 
สีส้ม มี “สรสิทธิ์ สุนทรเกศ” รองผู้ว่าการด้านบริหารเป็นพ่อสี 
และสีม่วง มี “สุชาดา กิระกุล” รองผู้ว่าการด้านเสถียรภาพการเงินเป็นแม่สี
อาจารย์ประสารบอกว่า ตัวผู้ว่าแบงก์ชาติเอง ขอวางตัวเป็นกลาง ไม่เลือกสังกัดสีไหนเป็นพิเศษ เพราะต้องการให้งานเป็นไปอย่างสร้างสรรค์และปรองดอง 
ที่สำคัญงานนี้ขอเซย์โนทั้งสีเหลืองและแดง ไม่นำมาใช้เป็นสีหลักในการแข่งขัน เพราะเกรงว่าจะมีนักกีฬาไม่ได้รับเชิญยกขบวนมาร่วมลงสนามด้วย
ฮ่า ฮ่า ฮ่า